Twelve Apostles Hotel and Spa het die meeste ure se sonlig in die Wes-Kaap en spog met die mooiste uitsigte. Dié 5 ster-hotel lê tussen 2 bewareas, naamlik Tafelberg Nasionale Park met die Twaalf Apostels en 'n marienereservaat met ononderbroke uitsigte oor die Atlantiese Oseaan.
Daar is 70 kamers met see- en berg-uitsigte en al die geriewe van 'n hoë gehaltehotel. Elke kamer het 'n en suite-badkamer, gehaltelinne en -handdoeke, lugversorging, slippers, sagte kamerjasse en 24 uur-kamerdiens. Die gesinskamers bied slaapplek aan 2 kinders onder 12 jaar saam met hul ouers en hulle ontvang lekker items soos kamerjasse en slippers vir…
Daar is 70 kamers met see- en berg-uitsigte en al die geriewe van 'n hoë gehaltehotel. Elke kamer het 'n en suite-badkamer, gehaltelinne en -handdoeke, lugversorging, slippers, sagte kamerjasse en 24 uur-kamerdiens. Die gesinskamers bied slaapplek aan 2 kinders onder 12 jaar saam met hul ouers en hulle ontvang lekker items soos kamerjasse en slippers vir kinders, geriewe in die kamers en 'n ontbyt vir kinders sodat hulle net so spesiaal soos Ma en Pa kan voel. Daar is 2 troeteldiervriendelike suites, sodat die hele gesin met vakansie kan gaan.
Geriewe sluit in 2 swembaddens met sonstoele waar gaste kan ontspan en uitsigte oor die Atlantiese Oseaan en Twaalf Apostels geniet. Daar is 'n verskeidenheid wandelpaadjies in die berge met pragtige piekniekplekke langs die pad. 'n Romantiese piekniek kan vooraf gereël word.
'n Smaaklike ontbyt met sjampanje en vars oesters word daagliks by Azure Restaurant voorgesit en die meer ontspanne Café Grill Restaurante is daagliks oop vir ontbyt of middagete en sushi vanaf 12:30. Die meer formele Azure kyk oor die Atlantiese Oseaan en is ook oop vir middagete en aandete. Die Leopard Bar het die beste uitsigte in Kaapstad en is ideaal vir skemerkelkies, boetiekbier- en gin-proe. Die gewilde High Tea by The Sea word ook daagliks hier voorgesit.
The Spa at Twelve Apostles het 'n span gekwalifiseerde terapeute wat lieflike behandelings in 7 kamers en 2 berg-gazebos met asemrowende uitsigte op die berge en oor die see bied. Daar is ook 2 hidroterapie-baddens, 'n stoomkamer, reënstort en ontspanningskamer vir spa-gaste. Die filmteater het sitplek vir 16 hotelgaste en hulle kan enige tyd 'n film kyk en springmielies, lekkernye en warm sjokolade geniet.
Die hotel se unieke ligging verseker 'n breek van die besige stadslewe. Die wêreldklas-doendinge is net 20 minute weg en die hotel is gerieflik geleë naby Kampsbaai met strande, restaurante. Gaste kan ook die Skiereiland met besienswaardighede soos Houtbaai en Kaappunt verken.